open-index/open-wikipedia-markdown huggingface dataset:
Pinsko karinė flotilė

**Pinsko karinė flotilė** () – TSRS Karinio jūrų laivyno upių laivų junginys, egzistavęs 1940–1941 m.
Flotilė sukurta 1940 m. liepos 17 d. iš pervadintos Dniepro karinės flotilės laivų ir dalinių. Pagrindinė bazė buvo Pinskas, užnugario bazė – Kijevas.

## Sudėtis
Prasidėjus TSRS-Vokietijos karui flotilės sudėtyje buvo:
* 78 krantų gynybos pabūklai (dalis jų – zenitinės patrankos).
* 14 lėktuvų
* 12 laivų
* 30 katerių
* kuopa jūros pėstininkų.
Jau vykstant karui buvo papildyta dar 18 laivų ir katerių.

## Vadovybė
* vadas – kontradmirolas D. Rogačiovas (*Д. Д. Рогачев*), 1941 m. birželio 22 d. – 1941 m. rugsėjo 18 d.
* karinis komisaras – brigados komisaras I. Kuznecovas (*И. И. Кузнецов*), 1941 m. liepa-rugsėjis
* štabo viršininkas – antro rango kapitonas G. Brachtmanas (*Г. И. Брахтман*), 1941 m. birželio 22 d. – 1941 m. rugsėjo 20 d.

## Kovos veiksmai
Pinsko karinė flotilė veikė Vakarų ir Pietvakarių frontų sandūroje.
1941 m. liepos 11 d. pagrindinės flotilės pajėgos buvo sutelktos į 3 būrius:
* Berezinos būrys – veikė Berezinoje, kartu su 21-ąja armija (Vakarų frontas).
* Pripiatės būrys – veikė Pripiatėje ir Berezinoje, kartu su 4-osios ir 5-osios armijų dalimis (Vakarų frontas).
* Dniepro būrys – veikė Dniepre, kartu su 26-osios ir 38-osios armijų dalimis.
1941 m. rugpjūtį buvo suformuoti Kijevo ir Černigovo būriai.

Pinsko flotilė leido ilgai ginti Dniepro perkėlas ir surengti tvirtą kairiojo Dniepro kranto gynybą. 1941 m. rugpjūtį-rugsėjį Pinsko karinė flotilė dalyvavo Kijevo gynyboje. Flotilė gynėsi iki galo, po to jūrininkai susprogdino laivus ir gynėsi apsuptoje grupuotėje.

1941 m. spalio mėnesį Pinsko karinė flotilė buvo išformuota.

## Nuorodos

* В.А.Спичаков „Пинская военная флотилия в документах и воспоминаниях“
* Пинская военная флотили 
* Великая Отечественная война 1941–1945: энциклопедия.– / Гл. ред. М. М. Козлов. –М.: Сов. Энциклопедия, 1985. –832 с с илл., 35 л. илл.
Dniepro karinė flotilė

**Dniepro karinė flotilė** () – TSRS Karinio jūrų laivyno upės laivų junginys (flotilė), veikęs Dniepre. Egzistavo tris laikotarpius.
Pirmą kartą įkurta 1919 m. kovo mėn. Kijeve, aktyviai dalyvavo Rusijos pilietiniame kare. 1920 m. gruodžio mėn. išformuota.

Antrą kartą flotilė buvo suformuota 1930 m. liepos mėn., o 1940 m. birželį vėl išformuota, o jos laivai perkelti į Dunojaus ir Pinsko karines flotiles. 

Antroje TSRS-Vokietijos karo pusėje, Raudonajai Armijai pasiekus Dnieprą (1943 m. rugsėjis), Dniepro flotilė vėl sukurta, tam panaudoti Volgos karinės flotilės laivai. Pasibaigus Antrajam pasauliniam karui flotilė vėl išformuota. 

## Sudėtis
1944 m. pavasarį flotilės, tuo metu dalyvavusios kovose, sudėtyje buvo apie 140 laivų:
* 16 šarvuotųjų katerių
* 10 sargybinių katerių
* 40 upinių minų tralerių
* 32 pusgliseriai
* 1 plaukiojanti artilerijos baterija
* 2 zenitinės artilerijos divizionai

## Vadovybė
* Vadas - pirmo rango kapitonas (nuo 1944 m. rugsėjo kontradmirolas) V. Grigorjevas (*В.В. Григорьев*). Vadovavo nuo 1943 m. spalio iki karo pabaigos.
* Karinės tarybos narys - pirmo rango kapitonas P. Bojarčenkovas (*П.В. Боярченков*). Nuo 1944 m. balandžio iki karo pabaigos.
* Štabo viršininkas:
** kapitonas leitenantas J. Nebolsinas (*Я.В. Небольсин*), 1943 m. spalis-lapkritis
** antro rango kapitonas (nuo 1944 m. lapkričio pirmo rango kapitonas) K. Balakirevas (*К.М. Балакирев*), 1943 m. lapkritis - karo pabaiga.

## Kovos veiksmai
Dniepro karinė flotilė veikė Dniepre, Berezinoje, Pripiatėje, Vakariniame Buge, Vysloje, Oderyje, Šprėje. 
Flotilės laivai padėjo Raudonosios Armijos puolimams Ukrainoje, Baltarusijoje, Lenkijoje:
* paremdavo upių forsavimą
* perveždavo krovinius
* išlaipindavo desantus (stambiausi buvo Pinsko ir Zduličių desantai).
Flotilė dalyvavo 1945 m. Berlyno operacijoje ir pačiame Berlyno šturme. 

## Apdovanojimai
Už kovinius nuopelnus Dniepro karinė flotilė gavo šiuos apdovanojimus:
* Raudonosios Vėliavos ordinas
* 1-ojo laipsnio Ušakovo ordinas

Dvi flotilės brigados ir vienas divizionas irgi buvo apdovanoti Raudonosios vėliavos ordinais. 

Su šarvuotųjų katerių divizionai tapo gvardijos divizionais. Daug flotilės junginių ir dalinių gavo garbės vardus.

Trys tūkstančiai karių apdovanoti ordinais ir medaliais, dvidešimt tapo Tarybų Sąjungos didvyriais.
Džomolharis

**Džomolharis** ( 'dievų kalnas') – viršukalnė Himalajuose, Kinijos (Tibeto, Jadongo apygardos) ir Butano (Paro rajono) pasienyje. Aukštis – 7050 m (arba 7314 m). Papėdėje prasideda Paro ir Amo upės. Kalno santykinis aukštis – 2065 m.

Džomolharis – šventasis kalnas Tibeto budizme. Tai vienos iš 5 Tšeringmos seserų buveinė. Butano pusėje kalne įtengta Džomolhario šventykla, taip pat yra meditacijų olos, Tšeringmos dvasių ežeras.

Į kalną pirmą karta užkopė (1937 m. gegužę) britų keliautojas Fredis Spenseris Čapmanas (*Freddie Spencer Chapman*) ir šerpų vedlys Pasangas Dava Lama.

## Šaltiniai
Kula Kangris

**Kula Kangris** (, ) – viršukalnė Himalajuose, siekianti 7528 m aukštį (kitur 7538 m). Dažnai minima kaip aukščiausia vieta Butane, tačiau kitur teigiama, kad visas kalnas yra Tibeto teritorijoje. Kinų ir japonų atstovai teigia, esą už Kula Kangrį yra aukštesnis Gangchar Puensumas. Tačiau pastarojo aukštis dėl politinių priežasčių nėra tiksliai išmatuotas.

Į Kulą Kangrį 1986 m. pirmoji įkopė japonų ir kinų komanda.

## Šaltiniai
Ilmenio karinė flotilė

**Ilmenio karinė flotilė** () - TSRS Karinio jūrų laivyno flotilė, sukurta 1941 m. birželio mėn. Šiaurės vakarų fronto sudėtyje. Pagrindinė bazė - Novgorodas. 1941 m. spalio 20 d. išformuota.

## Sudėtis
Pradžioje flotilėje buvo:
* 3 kanonierės iš perdarytų buksyrų
* kelis ginkluotus katerius.
Flotilėje tarnavo mobilizuoti Volchovo-Ilmenio laivininkystės upeiviai, taip pat artileristai ir kulkosvaidininkai iš armijos dalinių. 

Flotilės vadas buvo trečio rango kapitonas V. Drevnickis (*В.М. Древницкий*)

## Koviniai veiksmai
Flotilė veikė Ilmenio ežere, upėse Volchove ir Tigoda - patruliavo, dengė kariuomenės dalinių atsitraukimą, civilių gyventojų ir vertybių evakuaciją iš Novgorodo, ugnimi parėmė armijos dalinių veiksmus, kėlė per upę dalinius ir krovinius.

1941 m. spalio 20 d. išformuota, o laivai perduoti Ladogos karinei flotilei. 

## Nuorodos
* Великая Отечественная война 1941–1945: энциклопедия.– / Гл. ред. М. М. Козлов. –М.: Сов. Энциклопедия, 1985. –832 с с илл., 35 л. илл.
* Горьков Ю.А. (2002) Государственный комитет обороны постановляет, 1941-1945 Цифры, документы. 572 стр.
Brox

**Brox** yra vokiška pavardė.

## Asmenybės
* Delphine Brox (*Delphine Brox-Brochot*; 1935–2008), vokiečių ir prancūzų aplinkosaugininkė, vietos savivaldos politikė
* Hans Brox (1920–2009), vokiečių teisininkas civilistas, Miunsterio universiteto profesorius, Vokietijos Konstitucinio Teismo teisėjas
* Norbert Brox (1935–2006), vokiečių istorikas, patrologas
Atgręžtinis reikalavimas

**Atgręžtinis reikalavimas** (**regresas**; iš  'grįžimas') – (teisinis) reikalavimas, nukreiptas į trečiąjį asmenį, kuriam kyla prievolė (pvz., atlyginti žalą). Kreditorius atitinkamo asmens atžvilgiu turi taip vad. Atgręžtinio reikalavimo  (regreso) teisę.

## Regresinis ieškinys

Regresinis ieškinys ieškinys, kai už žalos atlyginimą atsakingas fizinis ar juridinis asmuo siekia išsireikalauti žalos atlyginimo nuostolių padengimą iš realiai žalą sukėlusio asmens. 

Pavyzdžiui, jei įmonės **A** vežėjas **B**, vykdamas įmonės automobiliu darbo reikalais, pažeidžia kelių eismo taisykles ir apgadina asmens **C** namą, padarydamas žalos už 1000 litų, tada asmuo **C** gali išsireikalauti žalą (1000 Lt) iš įmonės A, kuri yra atsakinga už nuostolius ir turi juos atlyginti C, tačiau įmonė A taip pat turi galimybę pateikti regresinį ieškinį, kad tą pačią sumą (1000 LT) išsireikalautų iš žalą realiai padariusio savo darbuotojo B.
Álvaro Parente

**Alvaro Parente** (g. 1984 m. spalio 4 d. Porte, Portugalija) – autosporto lenktynininkas iš Portugalijos.

1998 m. jaunasis portugalas laimėjo Europos jaunimo kartingų čempionatą. 2001 m., būdamas 16 metų, Alvaro pradėjo savo karjerą Europos čempionatuose.

Per savo karjerą nuo 2001 m. portugalas dalyvavo įvairiuose pasaulio automobilių čempionatuose (įvairių šalių Formulės 3, A1GP, GP2 ir kituose).

Du kartus jis yra tapęs čempionato nugalėtoju – 2005 m. jis triumfavo Didžiosios Britanijos Formulėje 3 (iš 18 lenktynių pasiekęs 11 pergalių), o 2007 m. – pasaulio Renault čempionate (17 lenktynių, 2 pergalės).

2009 m. gruodžio 15 d. nauja Formulės 1 ekipa Virgin Racing paskelbė, kad portugalas 2010 m. sezonui taps jų komandos lenktynininku-bandytoju.

## Šaltiniai
Luiz Razia

**Luiz Razia** (g. 1989 m. balandžio 4 d.) – autosporto lenktynininkas iš Brazilijos.

Savo karjerą brazilas pradėjo 2005 m. Pietų Amerikos Formulė 3 čempionate. Debiutiniame savo sezone Razia šešis kartus finišavo ant podiumo, pelnė dvi pergales ir užėmė galutinę 6 vietą. 2006 m. jis liko šiame čempionate ir pelnęs septynias pergales tapo čempionu.

Vėliau brazilas lenktyniavo įvairiuose pasaulio čempionatuose – įvairių šalių Euroseries, Formulės 3 čempionatuose ir GP2 serijoje.

2009 m. gruodžio 15 d. nauja Formulės 1 ekipa Virgin Racing paskelbė, kad Luiz Razia 2010 m. sezonui taps ekipos lenktynininku-bandytoju.

2011 m. kovo 11 d. tapo Lotus Racing ekipos bandytoju.

## Šaltiniai

## Nuorodos
* Oficiali L. Razia svetainė
Šivalikas

**Šivalikas** (), **Šivaliko kalvos** arba **Himalajų priekalnės** – aukštumų, nedidelių kalnų sritis Pietų Azijoje, žemiausia, toliausiai į pietus nutolusi Himalajų dalis.

Būdingas aukštis 700–1200 m virš jūros lygio, ilgis ~1700 km, plotis 8-50 km. Šivalikui taip pat priskiriami geologiniai dariniai Himalajų priekalnėse Asame. Šivaliko kalnagūbris skiria Mažuosius Himalajus ir Indo-Gango lygumą.

Šivalikas tęsiasi nuo Tistos upės slėnio, per Nepalą, Utarakhando, Himačal Pradešo valstijas iki šiaurės Pakistano. Šiaurės vakarinis Šivalikas įeina į ginčytiną Kašmyro teritoriją.

Kalnagūbris išraižytas siaurų ir gilių upių slėnių. Šlaitai apaugę tropiniais miškais, o iškirstuose plotuose išplitusi erozija. Rytinėje pusėje kritulių kiekis gerokai viršija vakarinėje. Papėdėje auga pelkėtos džiunglės – terajai. Nepale tarp Šivaliko ir Mažųjų Himalajų plyti vidiniai terajai – karšti ir drėgni slėniai, dažnai supelkėję, su gausia bioįvairove. Šivalike yra seniausias Indijoje Džimo Korbeto nacionalinis parkas.
Šiaurinė Ramiojo vandenyno karinė flotilė

**Šiaurinė Ramiojo vandenyno flotilė** () – TSRS Karinio jūrų laivyno flotilė, suformuota 1939 m. rugpjūčio mėn., skirta ginti Totorių sąsiaurio ir Ochotsko jūros krantus ir jūrų komunikacijas. Pagrindinė bazė – Sovetskaja Gavanė, pagalbinės bazės – De-Kastris ir Nikolajevskas prie Amūro.

## Sudėtis
1945 m. rugpjūčio mėn. flotilės sudėtyje buvo:
* sargybinis laivas „Zarnica“ (39-tas projektas)
* 10 minų tralerių
* 15 povandeninių laivų
* 13 torpedinių katerių
* 6 sargybiniai kateriai
* atskirasis jūros pėstininkų batalionas
* 330 kovinių lėktuvų.

## Vadovybė
* Vadai:
** 1939 m. rugpjūtis – 1943 m. vasaris: kontradmirolas M. Arapovas (*М. И. Арапов*)
** 1943 m. vasaris – TSRS-Japonijos karo pabaiga: kontradmirolas (nuo 1944 m. lapkričio viceadmirolas) V. Andrejevas (*В. А. Андреев*)
* Karinės tarybos narys:
** 1939 m. rugpjūtis – TSRS-Japonijos karo pabaiga: kranto tarnybos generolas majoras G. Zaicevas (*Г.Ф. Зайцев*)
* Štabo viršininkai:
** 1941 m. liepa – 1943 m. rugpjūtis: antro rango kapitonas V. Kotovas (*В.Ф. Котов*)
** 1943 m. rugpjūtis – TSRS-Japonijos karo pabaiga: kontradmirolas I. Baikovas (*И. И. Байков*)

## Kovos veiksmai
TSRS-Vokietijos karo metu flotilė dalyvavo statant jūrų minų užtvaras Sovetskaja Gavanės rajone.

TSRS-Japonijos karo metu dalyvavo Pietų Sachalino ir Kurilų desantinėse operacijose. Flotilės aviacija atakavo, laivai laipino desantus Pietų Sachalino uostuose ir Kurilų salose, lydėjo laivus su kariuomene.
Killer (albumas)

**Killer** – ketvirtasis Alice Cooper albumas, kurį Sex Pistols narys Johnny Rottenas yra pavadinęs geriausiu visų laikų roko albumu. Jame esanti daina „Desperado“ skirta tuo metu neseniai mirusiam grupės The Doors lyderiui ir Alice Cooper'io draugui Jimui Morrisonui.

Viso buvo išleisti du singlai. Pirmasis – „Under My Wheels“ – pasirodė 1971 metais, o antrasis – “Halo of Flies“ – tik 1973 metais ir tik Olandijoje, kur sugebėjo pasiekti 5-ą poziciją populiariausių dainų sąraše. 

## Dainos
### A pusė

#"Under My Wheels" (Michael Bruce, Dennis Dunaway, Bob Ezrin) - 2:51 
#"Be My Lover" (Bruce) - 3:21 
#"Halo of Flies" (Alice Cooper, Glen Buxton, Bruce, Dunaway, Neal Smith) - 8:22 
#"Desperado" (Cooper, Bruce) - 3:30 

### B pusė

#"You Drive Me Nervous" (Cooper, Bruce, Ezrin) - 2:28 
#"Yeah, Yeah, Yeah" (Cooper, Bruce) - 3:39 
#"Dead Babies" (Cooper, Buxton, Bruce, Dunaway, Smith) - 5:44 
#"Killer" (Bruce, Dunaway) - 6:57 

## Dalyviai

*Alice Cooper - vokalas
*Glen Buxton - gitara 
*Michael Bruce – ritmo gitara, klavišiniai 
*Dennis Dunaway – bosinė gitara
*Neal Smith - mušamieji 
*Rick Derringer – gitara dainoje "Under My Wheels"
Vaišvydava (reikšmės)

**Vaišvydava** vadinamos gyvenvietės:

* Kauno miesto dalis;
* Kauno rajone:
** Rokų seniūnijoje,
** Samylų seniūnijoje.
Žėbiškiai

**Žėbiškiai** – kaimas Kauno rajono savivaldybėje, 1 km į šiaurę nuo Kvesų. Šiaurinė kaimo dalis anksčiau buvo Vilkijos seniūnijoje.

## Istorija

## Gyventojai

## Šaltiniai
Išminuotojų būrys (filmas)

**Išminuotojų būrys** () – 2008 m. JAV režisierės Ketrin Bigelou karinė drama, pasakojanti apie elitinį amerikiečių išminuotojų būrį Irake.

Filmo premjera įvyko 2008 m. rugsėjo 4 d. Venecijos filmų festivalyje.

## Siužetas

Elitinis išminuotojų būrys tarnauja Irake. Iki kontrakto pabaigos likus mažiau keturiasdešimt dienų, būrys atsiduria viename mieste, kuriame kiekvienas sutiktas – potencialus priešas ir šachidas, kiekvienas daiktas gali būti užmaskuota bomba…

## Aktoriai
* Džeremis Raneris –
* Entonis Maki –
* Brainas Gerati –
* Kristianas Kamargo –
* Gaijus Pirsas –
* Reifas Fainsas –
* Devidas Morsas –
* Evandželina Lili –

## Įdomūs faktai
* Filmavimo darbai vyko JAV karinėje bazėje Jordanijoje, Amane.

## Išnašos

## Nuorodos
* Oficiali filmo svetainė (Anglų kalba)
* Apdovanojimai ir nominacijos
Love It to Death

**Love It to Death** – trečiasis Alice Cooper albumas, kurio dėka grupė tapo žinoma ir populiari. Tam daug įtakos turėjo prodiuseris Bobas Ezrinas, išgryninęs muzikos skambesį ir įnešęs naujų idėjų į grupės kūrybą. Tai ypač matyti dainoje “I‘m Eighteen“, kuri pradžioje buvo gerokai ilgesnė ir tokio pat psichodelinio skambesio, kaip ir pirmieji grupės albumai. Naujoji jos versija tapo grupės kelio į populiarumą pradžia, vėliau televizijos kanalo VH1 išrinkta į *40 Greatest Metal Songs* (39 vieta) ir pateko į žurnalo Rolling Stone *The 500 Greatest Songs of All Time*.

Albumo viršelis tais laikais buvo labai kontroversiškas ir Warner Bros. cenzūravo pirmąjį jo variantą dėl neva pernelyg aptemptų Alice Cooperio kelnių (viso egzistuoja net keturi skirtingi albumo viršeliai). 2009 metų gruodžio pradžioje albumas buvo perleistas albumas su originaliu viršeliu. 

2003 metais albumas išrinktas į Rolling Stone *500 Greatest Albums of All Time* (460 vieta) sąrašą. 

## Dainos

### A pusė

#"Caught in a Dream" (Michael Bruce) – 3:10 
#"I'm Eighteen" (Alice Cooper, Glen Buxton, Bruce, Dennis Dunaway, Neal Smith) – 3:00 
#"Long Way to Go" (Bruce) – 3:04 
#"Black Juju" (Dunaway) – 9:09 

### B pusė

#"Is It My Body" (Cooper, Buxton, Bruce, Dunaway, Smith) – 2:39 
#"Hallowed Be My Name" (Smith) – 2:29 
#"Second Coming" (Cooper) – 3:04 
#"Ballad of Dwight Fry" (Cooper, Bruce) – 6:33 
#"Sun Arise" (Harry Butler, Rolf Harris) – 3:50 

## Muzikantai
*Alice Cooper - vokalas
*Glen Buxton - gitara 
*Michael Bruce – ritmo gitara, klavišiniai 
*Dennis Dunaway – bosinė gitar 
*Neal Smith - mušamieji
Muscle of Love

**Muscle of Love** – paskutinis studijinis Alice Cooper, kaip grupės, albumas, išleistas 1973 metais. Tai koncepcinis darbas, pasakojantis apie paauglišką pyktį ir gyvenimą Niujorko gatvėse. Albumas pasiekė 10-ą ietą JAV Billboard Pop Albums sąraše.

Daina “Man with the Golden Gun“ buvo parašyta specialiai to paties pavadinimo filmui apie agentą Džeimsą Bondą, tačiau prodiuseriai pasirinko kitą kūrinį. “Teenage Lament ‘74“ pritariančio vokalo partiją atieka Liza Minnelli.

## Dainos

#"Big Apple Dreamin' (Hippo)" (Alice Cooper, Glen Buxton, Michael Bruce, Dennis Dunaway, Neal Smith) - 5:10 
#"Never Been Sold Before" (Cooper, Buxton, Bruce, Dunaway, Smith) - 4:28 
#"Hard Hearted Alice" (Cooper, Bruce) - 4:53 
#"Crazy Little Child" (Cooper, Bruce) - 5:03 
#"Working Up a Sweat" (Cooper, Bruce) - 3:32 
#"Muscle of Love" (Cooper, Bruce) - 3:45 
#"Man With the Golden Gun" (Cooper, Buxton, Bruce, Dunaway, Smith) - 4:12 
#"Teenage Lament '74" (Cooper, Smith) - 3:53 
#"Woman Machine" (Cooper, Buxton, Bruce, Dunaway, Smith) - 4:31 

## Muzikantai

*Alice Cooper – vokalas
*Glen Buxton – gitara 
*Michael Bruce – ritmo gitara 
*Dennis Dunaway – bosinė gitara 
*Neal Smith – mušamieji
*Mick Mashbir – gitara
*Steve "Deacon" Hunter – gitara
*Dick Wagner – gitara
*Bob Dolin – klavišiniai
Rečionys (reikšmės)

**Rečionimis** vadinami kaimai:

* Kaišiadorių rajone:
** Kaišiadorių seniūnijoje,
** Žiežmarių seniūnijoje;
* Ukmergės rajone.
Krivonys (reikšmės)

**Krivonimis** vadinami kaimai:

* Druskininkų savivaldybėje,
* Kaišiadorių rajone:
** Palomenės seniūnijoje,
** Žaslių seniūnijoje.
Smiltinė

**Smiltine** (arba ***Smiltyne***) vadinamos gyvenvietės:

* Smiltinė Akmenės rajone;
* Smiltinė Kelmės rajone;
* Smiltynė Klaipėdos mieste;
* Smiltynė Panevėžio rajone;
* Smiltynė Pasvalio rajone;
* Smiltynė Radviliškio rajone;
* Smiltynė Raseinių rajone;
* Smiltynė Šiaulių rajone;
* Smiltynė Ukmergės rajone.
Welcome to My Nightmare

***Welcome to My Nightmare*** – pirmasis solinis JAV atlikėjo Alice Cooper albumas. Visi ankstesnieji albumai buvo sukurti Alice Cooper kaip grupės, o šiuo darbu jos vokalistas Vincentas Furnieras pradėjo solo karjerą.

Albumas yra koncepcinis, pasakojantis vaiko, vardu Stevenas, kelionę per savo paties košmarus. Remiantis gastrolių pasirodymais, 1976 metais nufilmuotas koncertinis filmas. 

Albumo viršelis, sukurtas Drew Struzan, Rolling Stone buvo išrinktas į "Top 100 Album Covers Of All Time“. 

## Dainos
### Originalus leidimas

#"Welcome to My Nightmare" (Alice Cooper, Dick Wagner) – 5:19 
#"Devil's Food" (Cooper, Bob Ezrin, Kelly Jay) – 3:38 
#"The Black Widow" (Cooper, Wagner, Ezrin) – 3:37 
#"Some Folks" (Cooper, Ezrin, Alan Gordon) – 4:19 
#"Only Women Bleed" (Cooper, Wagner) – 5:49 
#"Department of Youth" (Cooper, Wagner, Ezrin) – 3:18 
#"Cold Ethyl" (Cooper, Ezrin) – 2:51 
#"Years Ago" (Cooper, Wagner) – 2:51 
#"Steven" (Cooper, Ezrin) – 5:52 
#"The Awakening" (Cooper, Wagner, Ezrin) – 2:25 
#"Escape" (Cooper, Mark Anthony, Kim Fowley) – 3:20 

### Papildomos dainos 2002 leidimui

*"Devils' Food" (alternatyvi versija) - 5:13 
*"Cold Ethyl" (alternatyvi versija) - 2:56 
*"The Awakening" (alternatyvi versija) - 4:20 

## Muzikantai

*Alice Cooper - vokalas 
*Bob Ezrin – sintezatorius, aranžuotės, klavišiniai, vokalas, prodiusavimas
*Vincent Price – vokalas, spec. efektai 
*Dick Wagner – gitara, vokalas  
*Steve Hunter - gitara
*Josef Chirowski – sintezatorius, klavišiniai, vokalas 
*Prakash John – bosinė gitara
*Tony Levin - bosinė gitara
*Penti "Whitey" Glan - mušamieji
*Johnny "Bee" Badanjek - mušamieji 
* David Ezrin – vokalas
*Gerry Yons - vokalas
Björk diskografija

Islandų atlikėja **[[Björk]]** pirmą kartą sudainavo dainą „I Love to Love“ 1976 m. islandų radijo stotyje „Radio One“ ir pasirašė su įrašų komanija sutartį dėl jos debiutinio albumo *[[Björk]]*, kuris buvo išleistas 1977 m.
Ji prieš pradėdama solinę karjerą buvo keltos grupių narė: Tappi Tíkarrass, KUKL ir The Sugarcubes, pastaroji tapo itin populiari Islandijoje. Po grupės iširimo 1992 m., Björk jau po metų išleido savo pirmąjį debiutinį albumą *[[Debut (Björk album)|Debut]]*.

## Solo diskografija

### Albumai
#### Studijiniai albumai ir garso takeliai

#### Rinktiniai albumai

### EPs

### Singlai

#### Singlų informacija
* Pirmieji du singlai iš *Volta*, „Earth Intruders“ ir „Innocence“ buvo išleisti skaitmeniniu formatu. In January 2008, „Earth Intruders“ was released as a special package CD, DVD and two 12" vinyls
* Björk turi tris top 10 singlus and septynis top 20 singlus D. Britanijoje. Ji taip pat turi 20 singlų, kurie pateko į top 40.
* Pirmas singlas iš *Homogenic*, „Jóga“, buvo išleista 3000 kopijų, todėl nepateko į topus.
* „Play Dead“ nebuvo įtrauktas į *Debut* albumą. Vėliau *Debut* albumą ši daina papildė ir pateko į 12 vietą D. Britanijoje ir Europoje.
* Björk turi 5 JAV Hot Dance Club Play top 10 hitų, ir tris #1 singlus: „Big Time Sensuality“, „Hyperballad“ ir „I Miss You“.
* Ji taip pat turi du singlus, patekusius į JAV Billboard Hot Singles Sales tope. „Hidden Place“ #49, 2001 m. ir „The Dull Flame of Desire“ #3, 2008 m.

### Video albumai
* 1999 – *[[Volumen (DVD)|Volumen]]* (One Little Indian)
* 2001 – *[[MTV Unplugged / Live]]* (One Little Indian)
* 2001 – *[[Live at Shepherds Bush Empire]]* (One Little Indian)
* 2001 – *[[Live in Cambridge]]* (One Little Indian)
* 2002 – *[[Live at Royal Opera House]]* (One Little Indian)
* 2002 – *[[Greatest Hits - Volumen 1993–2003]]* (One Little Indian)
* 2002 – *[[Volumen Plus]]* (One Little Indian)
* 2003 – *[[Vessel (DVD)|Vessel]]* (One Little Indian)
* 2003 – *[[Inside Björk]]* (One Little Indian)
* 2003 – *[[Later with Jools Holland (Björk DVD)|Later with Jools Holland]]* (One Little Indian)
* 2003 – *[[Minuscule (DVD)|Minuscule]]* (One Little Indian)
* 2004 – *[[The Inner or Deep Part of an Animal or Plant Structure]]* (One Little Indian)
* 2005 – *[[The Medúlla Videos]]* (One Little Indian)
* 2009 – *[[Voltaïc]]* (One Little Indian)

### Kiti leidimai
* 1994 – *[[The Best Mixes from the Album Debut for all the People Who don't Buy White-Labels]]* (One Little Indian)
* 2005 – *[[Army of Me: Remixes and Covers]]* (One Little Indian)

## Vaizdo klipai

## Šaltiniai
School's Out

***School's Out*** – penktasis JAV roko grupės Alice Cooper albumas, kurio titulinė to paties pavadinimo daina tapo vienu didžiausiu jų visų laikų singlų. Ji pasiekė Billboard Hot 100 7-ąją  poziciją JAV, 5-ą vietą Vokietijoje, 1-ą Jungtinėje Karalystėje ir pateko į Rolling Stone “500 Greatest Songs of All Time“ sąrašą (319 vieta).

## Dainos

#"School's Out" (Alice Cooper, Glen Buxton, Michael Bruce, Dennis Dunaway, Neal Smith) – 3:34 
#"Luney Tune" (Cooper, Dunaway) – 3:36 
#"Gutter Cat vs. the Jets" (Buxton, Dunaway, Leonard Bernstein, Stephen Sondheim) – 4:39 
#"Street Fight" (Cooper, Buxton, Bruce, Dunaway, Smith) – 0:55 
#"Blue Turk" (Cooper, Bruce) – 5:29 
#"My Stars" (Cooper, Bob Ezrin) – 5:46 
#"Public Animal #9" (Cooper, Bruce) – 3:53 
#"Alma Mater" (Smith) – 3:39 
#"Grande Finale" (Cooper, Buxton, Bruce, Dunaway, Bob Ezrin, Smith, Mack David, Leonard Bernstein) – 4:36 

## Muzikantai

*Alice Cooper - vokalas
*Glen Buxton - gitara 
*Michael Bruce – ritmo gitara, klavišiniai 
*Dennis Dunaway – bosinė gitara 
*Neal Smith -mušamieji 
*Dick Wagner – gitara dainoje "My Stars"
Šeiriškės

**Šeiriškės** – kaimas Elektrėnų savivaldybėje, į rytus nuo Pastrėvio, 12 km nuo Laičių. Šalia yra mažas Šeiriškių ežeras.

## Istorija

Anksčiau šiaurinė kaimo dalis vadinosi Šeiriškės I, pietinė – Šiauriškės II.

## Gyventojai

## Šaltiniai
Alice Cooper Goes to Hell

***Alice Cooper Goes to Hell*** – koncepcinis Alice Cooper albumas, ankstesniojo jo darbo Welcome to My Nightmare tęsinys. Kadangi pirmoji baladė “Only Women Bleed“ buvo sulaukusi didelio populiarumo, šiame albume atlikėjas toliau eksperimentavo su lėtais kūriniais. “I Never Cry“ yra tarsi alkoholiko išpažintis apie tai, ką Alice patyrė būdamas priklausomas nuo alkoholio ir reabilitacijos klinikoje. Daina pasiekė 12-ą vietą JAV topuose.

Kūrinį "I'm Always Chasing Rainbows" parašė Harry Carroll, o pirmą kartą jis  nuskambėjo Brodvėjaus spektaklyje “Oh, Look!“ 1918 metais. 

## Dainos

Visų dainų autoriai yra Alice Cooper, Dick Wagner ir Bob Ezrin, išskyrus atskirai pažymėtas.

#"Go to Hell" – 5:15 
#"You Gotta Dance" – 2:45 
#"I'm the Coolest" – 3:57 
#"Didn't We Meet" – 4:16 
#"I Never Cry" (Cooper, Wagner) – 3:44 
#"Give the Kid a Break" – 4:14 
#"Guilty" – 3:22 
#"Wake Me Gently" – 5:03 
#"Wish You Were Here" – 4:36 
#"I'm Always Chasing Rainbows" (Harry Carroll, Joseph McCarthy) – 2:08 
#"Going Home" – 3:47 

## Muzikantai

*Alice Cooper - vokalas
*John Tropea - gitara 
*Steve Hunter - gitara
*Jimmy Maelen - perkusija
*Jim Gordon - mušamieji
*Bob Babbitt – bosinė gitara
*Bob Ezrin – sintezatorius, pianinas 
*Shep Gordon - vokalas
*Shaun Jackson - vockalas
*Tony Levin – bosinė gitara
*Allan MacMillan - pianinas
*Bill Misener - vokalas
*Colina Phillips - vokalas
*Allan Schwartzberg - mušamieji
*Donny Vosburgh - vokalas
*Dick Wagner – akustinė ir elektrinė gitaros, vokalas  
*Laurel Ward - vokalas
*Sharon Williams - vokalas
*Joe Gannon - vokalas
*Sharon Lee Williams - vokalas
Lace and Whiskey

***Lace and Whiskey*** – studijinis JAV roko muzikos atlikėjo Alice Cooper albumas, išleistas kompanijos Warner Bros. 1977 metais. Iki tol jis buvo žinomas kaip niūrios muzikos kūrėjas, tačiau šis albumas buvo netikėtas posūkis į visai kitą muzikos stilių. Tai nesukėlė gerbėjų susižavėjimo, tačiau sulaukė teigiamų vertinimų iš kitų muzikantų, o Frankas Sinatra net yra atlikęs vieną iš populiariausių albumo dainų “You and Me“. Tuo pačiu šis albumas reiškė galutinį Alice Cooper, kaip grupės, iširimą.

Albumas JAV Billboard tope pasiekė 42-ą vietą, o vienintelis singlas “You and Me“ – 9-ą.

## Dainos

Visas albumo dainas parašė Alice Cooper, Dick Wagner ir Bob Ezrin, išskyrus pažymėtas papildomai.

#"It's Hot Tonight" – 3:21 
#"Lace and Whiskey" – 3:14 
#"Road Rats" – 4:51 
#"Damned If You Do" – 3:14 
#"You and Me" (Cooper, Wagner) – 5:07 
#"King of the Silver Screen" – 5:35 
#"Ubangi Stomp" (Chas Underwood) – 2:12 
#"(No More) Love at Your Convenience" – 3:49 
#"I Never Wrote Those Songs" – 4:34 
#"My God" – 5:40 

## Atlikėjai

*Alice Cooper - vokalas
*Al Kooper - pianinas
*Steve Hunter - gitara
*Jimmy Maelen - perkusija
*Jim Gordon - mušamieji
*Bob Babbitt – bosinė gitara
*Josef Chirowski - klavišiniai
*Bob Ezrin - klavišiniai
*Venetta Fields - vokalas
*Tony Levin – bosinė gitara
*Allan MacMillan - pianinas
*Julia Tillman Waters - vokalas
*Allan Schwartzberg - mušamieji 
*Dick Wagner – gitara, vokalas 
*Ernie Watts – klarnetas, saksofonas 
*Lorna Willard - vokalas
*Julia Tillman - vokalas
*Prakash John – bosinė gitara
Kurantai

**Kurantai** – senovinis pavadinimas bokšto ar didelių kambarinių laikrodžių, turinčių rinkinį varpų, išmušančių nustatytą melodiją.

Paprastai kurantai atlieka nedidelę muzikinę melodiją kas valandą, kas pusvalandį ar kas ketvirtį valandos. Kai kada kurantai nustatomi skirtingu laiku mušti vis kitokią melodiją.

Tarp žinomiausių kurantų – Vestminsterio bokšto laikrodis (Big Benas) Londone, Maskvos kremliaus Spaso bokšto laikrodis.

## Etimologija

Žodis kilęs nuo , reiškiančio „bėgantis“ – atliekant sudėtingesnę melodiją keliais varpais dideliame bokšte, varpininkui tekdavo tiesiog lakstyti nuo vieno varpo prie kito siekiant, kad nesustotų melodija. Daugiskaitinė forma atsirado rusų kalboje dėl žodžio *часы* („laikrodis“) daugiskaitos.

## Išnašos
Ahmed Al-Muhammadi

**Achmedas Al Muhamadis** (أحمد المحمدي; g. 1987 m. rugsėjo 9 d.) – Egipto futbolininkas, saugas. Atstovavo Egipto rinktinei.

## Karjera
Karjerą pradėjo gimtojo miesto jaunimo klube Ghazl El-Mehalla, nuo 2004 m. žaidė klubo profesionaliojoje komandoje. 2006 m. žaidėjas persikėlė į pajėgesnį klubą ENPPI. 2008 m. dalyvavo Blackburn Rovers peržiūroje. 2010 m. liepos 2 d. sezonui buvo išnuomotas Sunderland klubui. 

2011 m. birželio 9 d. pasirašė trejų metų sutartį su Sanderlando klubu.

## Rinktinė
Achmedas Al Muhamadis rungtyniavo šalies jaunimo rinktinėje, su ja dalyvavo 2007 m. Afrikos jaunimo čempionate. 

2007 m. debiutavo  rungtnėse prieš Dramblio Kaulo Krantą. 

Dalyvavo 2008, 2010 m. Afrikos Tautų taurėse taip pat 2009 m. Konfederacijų taurėje.

## Laimėjimai
* Afrikos Tautų taurė (2008, 2010 m.)

## Dalyvavimas čempionatuose

|}

## Išnašos

## Nuorodos
*
Tibetiečių kalbos

**Tibetiečių kalbos** – kalbų grupė, priklausanti kinų-tibetiečių kalbų šeimai. Šios kalbos naudojamos daugiausia Tibeto plynaukštėje, Aukštuosiuose Himalajuose, taip pat vidurinių kalvų regione Sikime, Butane.

Beveik visomis šiomis kalbomis kalbantys atstovai taip pat naudoja ir Tibetiečių kalbą kaip *[[lingua franca]]* didžiuliame regione.

Etninės grupės, kalbančios šiomis kalbomis, gali būti dalijamos į dvi kategorijas:
* tibetiečiai (gyvenantys Tibeto plynaukštėje, senieji gyventojai) – kalba 6 kalbomis/dialektais
* bhotijai (gyvenantys Himalajuose, atsikėlę į šias teritorijas XVI–XVII a.) – kalba daugiau nei 40 kalbų/dialektų.

## Klasifikacija
Tibetiečių kalbų klasifikacija ir traktuotė tarp dialekto ir kalbos yra daugiau politinis, ne tiek lingvistinis sprendimas. KLR egzistuojančios tibetiečių kalbos laikomos viena tibetiečių kalba, tuo tarpu labai artimos dzongkha (Butano valstybinė kalba), sikimiečių, šerpų, ladakų kalbos daugiausia politiniais motyvais laikomos atskiromis. *Ethnologue* visas kalbas laiko atskiromis:

* **Centrinės tibetiečių kalbos** (18 kalbų) – kilusios iš U-Cango regiono, ir joms priklauso pagrindinė – standartinė tibetiečių kalba. XVII a. jai plintant Himalajų regione, dab. Nepalo, Utarakhando, Himačal Pradešo teritorijose, susiformavo daugybė dialektų Himalajuose.
** Tibeto plynaukštės kalbos: tibetiečių kalba.
** Bhotijų kalbos: dolpų, jolmų, humlų, džadų, kagate, kjerungų, lhomi, lovų, mugomų, nubrių, panangų, spiti, lahaulių, tičurongų, tseku, tsumų, valungpų kalbos.
* **Rytinės tibetiečių kalbos** – 8 kalbos ar dialektai, paplitę viduriniame Butane, kuriomis vietos gyventojai kalbėjo dar iki XVII a. Jie labiausiai nutolę nuo kitų grupių. Žinomos šios kalbos: bunthangkha, čalikha, dakpakha, khengkha, kurtokha, nupbikha, njenkha, olekha.
* **Pietinės tibetiečių kalbos** – 12 kalbų ar dialektų, kurios kilo iš Čumbi slėnio, čia ir dabar kalbama gromų kalba. XVII a. šios kalbos tautos paplito ir po dabartinį Butaną, Sikimą (sikimiečių kalba), Nepalą (šerpų kalba ir kitos kalbos).
** Tibeto plynaukštės kalbos: gromų kalba.
** Bhotijų kalbos: dzongkha, sikimiečių kalba, šerpų, brokatų, brokpake, čocangacakha, džirelių, lakha, lajakha, lunanakha kalbos.
* **Vakarinės tibetiečių kalbos** – 6 kalbos ar dialektai, paplitę istoriniuose Čangtango, Ladako, Baltistano regionuose.
** Tibeto plynaukštės kalbos: ladakų kalba, Čangtango kalba, takpa.
** Bhotijų kalbos: baltų, purikų, zanskarių kalbos.
* **Šiaurinės tibetiečių kalbos** – 3 kalbos ar dialektai, paplitusios rytų ir šiaurės Tibete (istoriniuose Amdo ir Khamo regionuose): Amdo kalba, Khamo kalba, čonių kalba.
* **Neklasifikuojamos kalbos** – Tavango monpų, naabų, šerdukpenų, thudamų, gongdukų, lopų kalbos.

## Nuorodos
Ethnologue sąrašas
Onegos karinė flotilė

**Onegos karinė flotilė** () – TSRS Karinio jūrų laivyno operatyvinis junginys (flotilė) Onegos ežere, pirmą kartą suformuota 1918 m.

## Istorija
Pirmą kartą flotilė buvo suformuota 1918 m. Tada ji veikė Onegos ir Ladogos ežeruose. Dalyvavo Rusijos pilietiniame kare, po jo buvo išformuota.

Antrą kartą flotilė buvo suformuota 1941 m. rugpjūčio mėn. Kovojo su vokiečių kariuomene kartu su Karelijos frontu. 1941 m. lapkričio pabaigoje buvo išformuota.

1942 m. balandžio mėn. Onegos ežere buvo suformuotas atskirasis Onegos laivų būrys, kuris gruodžio mėn. performuotas į Onegos karinę flotilę. Pagrindinė bazė – Vytegra (Vologdos sritis).

## Sudėtis
1941 m. flotilės sudėtyje buvo:
* 8 šarvuotieji kateriai
* 6 kanonierės
* 7 sargybiniai kateriai ir kateriai traleriai
* atskirasis jūrų pėstininkų batalionas
* pagalbiniai laivai
* aprūpinimo daliniai ir įstaigos.

## Kovos veiksmai
Iki 1944 m. birželio 20 d. flotilė dengė ir palaikė Karelijos fronto kariuomenę priežerės rajone. 1944 m. Svirės-Petrozavodsko operacijoje padėjo fronto kariuomenei forsuoti Svirę, išlaipino taktinius desantus Bolšoj Klimeckij saloje (birželio 23 d.), Lachtos užutėkyje (birželio 26 d.), Ujos užutėkyje ir Petrozavodske (birželio 28 d.).
1944 m. birželio 21-28 d. flotilės laivai pervežė virū 48 tūkst. žmonių, 212 tankų, 446 pabūklus, daug kitokios technikos ir krovinių.

1944 m. liepos mėn. flotilė buvo išformuota. Karo metu flotilė prarado dvi kanonieres (vieną paskandino priešo aviacija, viena nuskendo per audrą), vieną katerį tralerį (nuskendo per audrą). Gyvosios jėgos negrįžtami nuostoliai – 95 žmonės (72 nukauti, 5 dingę be žinios; 18 – nekoviniai nuostoliai)..

## Apdovanojimai
Už kovinius nuopelnus šarvuotųjų katerių, kanonierių ir katerių tralerių divizionai bei 31-asis jūrų pėstininkų batalionas gavos garbės vardą *Petrozavodsko* ().

## Vadovybė
* Vadai:
** 1941 m. rugpjūčio 7 d. – gruodžio 21 d.: pirmo rango kapitonas A. Djakonovas (*А. П. Дьяконов*)
** 1943 m. sausio 5 d. – liepos 7 d.: pirmo rango kapitonas A. Djakonovas
** 1943 m. liepos 7 d. – rugpjūčio 11 d.: pirmo rango kapitonas N. Antonovas (*Н. В. Антонов*)
** 1943 m. rugpjūčio 11 d. – 1944 m. sausio 25 d.: kontradmirolas P. Abankinas (*П. С. Абанькин*)
** 1944 m. sausio 25 d. – gegužės 1 d.: pirmo rango kapitonas N. Antonovas
* Štabo viršininkai
** 1941 m. rugpjūčio 7 d. – lapkričio 28 d.: trečio rango kapitonas D. Poliakovas (*Д. И. Поляков*)
** 1943 m. sausio 5 d. – liepos 7 d.: pirmo rango kapitonas N. Antonovas
** 1943 m. liepos 7 d. – rugpjūčio 11 d.: trečio rango kapitonas A. Zybailo (*А. И. Зыбайло*)
** 1943 m. rugpjūčio 11 d. – sausio 25 d.: pirmo rango kapitonas N. Antonovas
** 1943 m. sausio 25 d. – rugpjūčio 10 d.: trečio rango kapitonas A. Zybailo

## Nuorodos
Darbo stažas

**Darbo stažas** – laikas, per kurį asmuo turėjo darbo santykius, taip pat kiti laikotarpiai, kurie pagal norminius teisės aktus ar kolektyvines sutartis gali būti įskaičiuojami į darbo stažą, su kuriuo darbo įstatymai, kiti norminiaiteisės aktai ir kolektyvinės sutartys sieja tam tikras darbo teises ar papildomas garantijas bei lengvatas (LR darbo kodeksas, 30 str. 1 d.).
 
## Rūšys
Darbo stažas gali būti:
*Bendrasis, į kurį įskaičiuojamas visas laikas, kai asmuo turėjo darbo teisinius santykius, taip pat kiti laikotarpiai, kuriuos leidžiama įskaičiuoti į darbo stažą;
*Specialusis, į kurį įskaičiuojami laikotarpiai, kai buvo dirbta tam tikros profesijos, specialybės darbą arba eita tam tikras pareigas, arba dirbta tam tikromis darbo sąlygomis, ir laikotarpiai, kuriuos leidžiama įskaičiuoti į šios rūšies stažą;
* darbo stažas tam tikroje įmonėje, įstaigoje, organizacijoje, į kurį įskaičiuojamas laikas, dirbtas toje darbovietėje, ir laikotarpiai, kuriuos leidžiama įskaičiuoti į šios rūšies darbo stažą. Įmonės, įstaigos, organizacijos savininko, jų pavaldumo, steigėjo ar pavadinimo pasikeitimas, jų sujungimas, padalijimas, išdalijimas ar prijungimas prie kitos įmonės, įstaigos, organizacijos darbo stažui tam tikroje įmonėje, įstaigoje, organizacijoje įtakos neturi;
*Nepertraukiamasis darbo stažas - tai laikas, dirbtas vienoje įmonėje, įstaigoje, organizacijoje arba keliose įmonėse, įstaigose, organizacijose, jeigu iš vienos darbovietės į kitą buvo perkelta darbdavių susitarimu ar kitais pagrindais, nenutraukiančiais darbo stažo, arba jeigu darbo pertrauka neviršija nustatytų terminų.

Darbo stažo skaičiavimo tvarką iš valstybės ar savivaldybių biudžetų finansuojamose įmonėse, įstaigose ir organizacijose nustato LR Vyriausybė, o kitose darbovietėse - kolektyvinės sutartys (LR DK 30 str. 2 d.).

## Šaltiniai
Stažas

**Stažas** gali reikšti:

*Darbo stažas, laikotarpis, per kurį vykdyta darbo veikla arba kuris yra prie tokios priskiriamas
*Veiklos stažas, laikotarpis, per kurį vykdyta kokia nors (pvz., advokato, architekto profesinė) veikla (nebūtinai pagal darbo sutartį); patirties kurioje nors srityje laikotarpis
Darbo teisė (reikšmės)

**Darbo teisė** gali reikšti:
*Darbo teisė, objektinė teisė, darbo santykių teisė
*Darbo teisė, subjektinė teisė, kylanti darbo santykiuose
*Teisė į darbą, žmogaus teisė dirbti
Teisė į darbą

**Teisė į darbą** - žmogaus teisė pasirinkti (turėti) darbą, profesiją, teisė į apsaugą nuo nedarbo. 

## Istorija
Charles Fourier, kritikuodamas abstrakčias teises, iškeltas Prancūzų revoliucijos, pirmasis įvardijo subjektinę teisę į darbą.

Visuotinė žmogaus teisių deklaracija teisę į darbą numatė kaip vieną iš pagrindinių žmogaus teisių.

TSRS įstatymai numatė ne tik teisę į darbą, bet ir pareigą dirbti.

## Lietuva
LR Konstitucija neįvardija teisės į darbą, tačiau ši netiesiogiai išplaukia kaip galimybė pasirinkti darbą: 

**'48 straipsnis

''Kiekvienas žmogus gali laisvai pasirinkti darbą bei verslą ir turi teisę turėti tinkamas, saugias ir sveikas darbo sąlygas, gauti teisingą apmokėjimą už darbą ir socialinę apsaugą nedarbo atveju.

Asmenys teisę į darbą įgyvendina tiesiogiai sudarydami darbo sutartis su darbdaviais arba tarpininkaujant įdarbinimo tarnyboms (LR darbo kodeksas, 86 str.).

## Šaltiniai
Wintersun

**Wintersun** – Suomijos muzikos grupė iš Helsinkio, sukurta buvusio Ensiferum gitaristo, vokalisto ir lyderio Jari Mäenpää jam palikus pastarąją grupę 2004 metais.

## Nariai
* Jari Mäenpää&nbsp;– vokalistas, gitaristas, klavišininkas
* Teemu Mäntysaari&nbsp;– gitaristas
* Jukka Koskinen&nbsp;– bosistas
* Kai Hahto&nbsp;– būgnininkas

## Diskografija

### Studijiniai albumai
* *[[Wintersun (albumas)|Wintersun]]* (2004)
* *[[Time 1]]* (2012)
* *[[The Forest Seasons]]* (2017)

### Gyvo garso albumai
* *[[Live at Summer Breeze 2005]]* (2006)

## Nuorodos
* Wintersun oficiali svetainė 
* Wintersun MySpace svetainėje
* Wintersun Encyclopedia Metallum svetainėje
*
Bodinės kalbos

**Bodinės kalbos** () arba **tibetiečių-kinaurių kalbos** – kalbų grupė, priklausanti kinų-tibetiečių kalbų šeimai. Šios kalbos naudojamos daugiausia Tibeto plynaukštėje, Aukštuosiuose Himalajuose, taip pat vidurinių kalvų regione Nepale, Sikime, Butane ir Arunačal Pradeše.

## Klasifikacija
Nors kinų-tibetiečių kalbų klasifikacija nėra nusistovėjusi, dauguma lingvistų linkę išskirti šią kalbinę grupę, kurią kartais įvardina skirtingai. Joje išskiriamos trys didesnės kalbų grupės, taip pat keletas giminingų kalbų, kurios nepriskiriamos nė vienai iš trijų grupių. Ethnologue visas kalbas laiko atskiromis, nors neretai jos yra traktuojamos kaip dialektai:

* Tamanginės kalbos – 15 kalbų ar dialektų Nepale
* Vakarų Himalajų kalbos – 20 kalbų ar dialektų, paplitusių Aukštuosiuose Himalajuose Indijos Himačal Pradešo ir Utarakhando valstijose.
* Tibetiečių kalbos – 53 kalbos ar dialektai, paplitę Tibeto plynaukštėje, Butane, Sikime, Arunačal Pradeše.
* lepčų – kalba, paplitusi Sikime.
* Tšangla – kalba, paplitusi rytų Butane
* Dzalakha – kalba, paplitusi rytų Butane
* Dhimali – kalba, paplitusi Nepalo rytiniuose terajuose

## Nuorodos
Ethnologue sąrašas
Lietuvos Respublikos trišalė taryba

**Lietuvos Respublikos trišalė taryba** (**LR trišalė taryba**) – socialinių partnerių susitarimu iš vienodo skaičiaus lygiateisių narių – centrinių (respublikinių) profesinių sąjungų, darbdavių organizacijų ir LR Vyriausybės atstovų – sudaryta institucija (LR DK 45 str. 1 d.).

## Veikla
Trišalė taryba gali sudaryti trišalius susitarimus dėl darbo santykių ir su jais susijusių socialinių bei ekonominių sąlygų ir susitarimo šalių tarpusavio santykių reglamentavimo. Trišalės tarybos susitarimai LR Ministro Pirmininko potvarkiais skelbiami „Valstybės žiniose“ ir įsigalioja Vyriausybės nutarimams nustatyta tvarka. Profesinių sąjungų bei darbdavių organizacijų ir Vyriausybės atstovai turi suteikti Trišalei tarybai būtiną informaciją svarstomais klausimais.

Trišalės tarybos funkcijas, teises, sudarymo, darbo organizavimo tvarką nustato Trišalės tarybos nuostatai. Juos tvirtina šalys. Trišalės tarybos nuostatai keičiami bei papildomi tokia pačia tvarka. Trišalės tarybos nuostatai, jų papildymai bei pakeitimai įsigalioja juose nustatyta tvarka. Trišalės tarybos nuostatai, jų papildymai ir pakeitimai skelbiami „Valstybės žiniose“.

## Šaltiniai
Kolektyvinė sutartis

**Kolektyvinė sutartis** – kolektyvinių darbo santykių subjektų sudaromos sutartys.

## Rūšys
Kolektyvinės sutartys Lietuvoje gali būti šios (LR DK 49 str.):
* kolektyvinė sutartis valstybės lygiu (nacionalinė);
* šakos (gamybos, paslaugų, profesiniu) ar teritoriniu (savivaldybės, apskrities) lygiu sudaryta kolektyvinė sutartis (žr. *[[Nacionalinė, šakos ir teritorinė kolektyvinė sutartis]]*);
* įmonės (įstaigos, organizacijos) ar jos struktūrinio padalinio lygiu sudaryta įmonės kolektyvinė sutartis.

## Vokietija
Vokietijoje kolektyvinė sutartis ( – 'tarifinė sutartis') yra labai populiarus socialinės politikos instrumentas. 65 % darbuotojų Vakarų Vokietijoje bei 54 % darbuotojų Rytų Vokietijoje dirbo pas kolektyvinių sutarčių saistomus darbdavius (2006 m.).

## Šaltiniai
Kolektyvinių darbo santykių subjektų autonomija

**Kolektyvinių darbo santykių subjektų autonomija** - kolektyvinės darbo teisės principas. Apima kolektyvinių darbo santykių subjektų laisvę sudaryti sutartis, susitarimus, t. y. kolektyvines sutartis, jas (pa)keisti bei nutraukti, taip pat pasirinkti savo santykiams reguliuoti taikytiną teisę ir kt. Veiklos laisvės nuo valstybės kyšimosi kolektyvinių darbo santykių srityje garantija.

## Vokietija
Kolektyvinių darbo santykių subjektų autonomija ( - 'tarifinė autonomija) Vokietijoje konstituciškai garantuojama per koalicijų laisvę (9 str. 3 d., Artikel 9 Absatz 3). Autonomiją konkretizuoja Vokietijos kolektyvinių sutarčių įstatymas ().

## Šaltiniai
Darbo teisės

**Darbo teisės** – subjektinės teisės darbo srityje. Jų atsiradimą, įgyvendinimą bei gynimą Lietuvoje reguliuoja LR darbo kodeksas (VI skyrius „Darbo teisių įgyvendinimas ir gynimas“).
 
## Atsiradimo pagrindai
Darbo teisės ir pareigos gali atsirasti, pasikeisti ar pasibaigti:
* pagal darbo ir kitus įstatymus, darbo sutartis, kolektyvines sutartis bei kitus susitarimus, nors įstatymų ir nenustatytus, bet jiems neprieštaraujančius;
* pagal teismų sprendimus;
* pagal administracinius aktus, sukeliančius darbo teisines pasekmes;
* dėl žalos padarymo;
* dėl teisinių faktų.

## Įgyvendinimas
Įgyvendindami savo teises bei vykdydami pareigas, darbdaviai, darbuotojai ir jų atstovai turi laikytis įstatymų, gerbti bendro gyvenimo taisykles bei veikti sąžiningai, laikytis protingumo, teisingumo ir sąžiningumo principų. Draudžiama piktnaudžiauti savo teise. Darbo teisių įgyvendinimas ir pareigų vykdymas neturi pažeisti kitų asmenų teisių ir įstatymų saugomų interesų. Draudžiama kliudyti darbuotojams jungtis į profesines sąjungas ir trukdyti jų teisėtai veiklai.

## Gynimas
Darbo teises saugo įstatymai, išskyrus atvejus, kai jos įgyvendinamos prieštaraujant jų paskirčiai, visuomenės interesams, taikiam darbui, geriems papročiams ar visuomenės moralės principams (LR DK 36 str. 1 d.). Darbo teisių savigyna leidžiama tik įstatymo nustatytais atvejais.

Įstatymų nustatyta tvarka teismas arba kiti darbo ginčus nagrinėjantys organai darbo teises gina tokiais būdais (LR DK 36 str. 2 d.):
* tas teises pripažindami;
* atkurdami buvusią iki teisės pažeidimo padėtį ir užkirsdami kelią teisę pažeidžiantiems veiksmams;
* įpareigodami atlikti pareigą natūra;
* nutraukdami arba pakeisdami teisinį santykį;
* išieškodami iš pažeidusio teisę asmens padarytą turtinę ar neturtinę žalą, o įstatymų nustatytais atvejais ir baudas ar delspinigius;
* kitais įstatymų nustatytais būdais.

Išimties tvarka tik teismai pagal įstatymus gina darbo teises tokiais būdais:
* pripažindami negaliojančiais įstatymams prieštaraujančius valstybės institucijų ar pareigūnų aktus;
* netaikydami įstatymams prieštaraujančio valstybės institucijos, savivaldybės ar pareigūno akto.
* Darbo teises gina profesinės sąjungos jų veiklą reglamentuojančių įstatymų nustatyta tvarka.

Darbo įstatymų specialiai nustatytais atvejais darbo teisės ginamos administracine tvarka.

Asmuo, kurio teisė pažeista, gali reikalauti jam padarytų nuostolių atlyginimo, jeigu darbo įstatymai nenustato kitaip.

Darbo garbė ir verslo reputacija ginamos vadovaujantis Civiliniu kodeksu, išskyrus atvejus, kai darbo arba kiti įstatymai nustato kitą darbo garbės ir verslo reputacijos gynimo tvarką bei būdus.

Atsakomybę už darbo teisių ir pareigų pažeidimą nustato įstatymai, kiti norminiai teisės aktai, kolektyvinės sutartys ir kiti susitarimai.

## Šaltiniai
Socialiniai partneriai

**Socialiniai partneriai** - socialinės partnerystės, socialinio dialogo šalys. Tai darbuotojų ir darbdavių atstovai bei jų organizacijos. Pvz., profesinės sąjungos ir darbdavių organizacijos (Lietuvoje, pvz., LVDK). Lietuvoje veikia per specialias institucijas, tarybas (pvz., Lietuvos Respublikos trišalė taryba). Europoje tarpprofesiniu lygiu socialiniai partneriai - ETUC, Business Europe, CEEP ir UEAPME.
Michael Kloepfer

**Michael Kloepfer** (; g. 1943 m. rugsėjo 1 d.) – vokiečių teisininkas, aplinkos teisės mokslininkas, Berlyno Humboldtų universiteto (BHU) profesorius, buvęs teisėjas.

## Biografija
Nuo 1962 m. iki 1967 m. studijavo teisę Berlyno laisvajame universitete (BLU). 1969 m. apgynė disertaciją, teisės mokslų daktaras. 1973 m. apgynė habilitaciją (Miuncheno universitetas.

Nuo 1974 m. iki 1976 m. BLU profesorius, nuo 1976 m. iki 1992 m. Tryro universiteto ordinarinis profesorius. Buvo Aplinkos ir technikos teisės instituto direktorius (Tryras).
Nuo 1977 m. iki 1996 m. lygiagrečiai Reino krašto-Pfalco aukštesniojo administracinio teismo teisėjas. Nuo 1992 m. lapkričio 1 d. BHU TF Valstybinės ir administracinės, Europos teisės, aplinkos teisės, finansų ir ūkinės teisės katedros vedėjas. Mokslinių tyrimų sritys – valstybinė teisė ir administracinė teisė, aplinkos teisė, finansų teisė, technikos teisė, informacijos teisė, katastrofų teisė.

Kloepferio mokiniai habilituoti daktarai – Theodor Schilling (Liuksemburgas), Klaus Meßerschmidt (Frankfurtas prie Maino), Thilo Brandner (Berlynas), Matthias Rossi (Augsburgas) ir Claudio Franzius (Berlynas).

## Bibliografija
* Vokietijos aplinkos apsaugos teisė. VFR aplinkos apsaugos teisės rinkinys, 2 tomai, 4000 psl. // Deutsches Umweltschutzrecht. Sammlung des Umweltschutzrechts der Bundesrepublik Deutschland, Loseblattausgabe, 2 Bände. Schulz: Percha 1972–1980 (Stand: 30. Ergänzungslieferung), ca. 4000 S. (weitergeführt als Schulz, Deutsche Umweltschutzgesetze)
* Aplinkos teisė. 3 leidimas, 2004, 1963 psl. // Umweltrecht. C. H. Beck: München:
::1. Aufl. 1989, XXXX, 906 S. (unter Mitarbeit von K. Meßerschmidt)
::2. Aufl. 1998, LIV, 1418 S. (unter Mitarbeit von T. Brandner)
::3. Aufl. 2004, XXXV, 1963 S. (unter Mitarbeit von M. Kohls und V. Ochsenfahrt).

## Šaltiniai
Karščiausia valstija (filmas)

**Karščiausia valstija** () – 2006 m. JAV režisieriaus Ethan Hawke drama pagal jo paties 1997 m. romaną „The Hottest State“.

Filmo premjera įvyko 2006 m. rugsėjo 2 d. Venecijos filmų festivalyje.

## Siužetas

Filme pasakojama apie pradedantį aktorių Viljemą iš Teksaso, kuris įsimyli dainininkę Sarą. Kelionės į Meksiką metu pora beveik tampa šeima, bet paskui jų laukia sunkus išsiskyrimas...

## Aktoriai
: *Aktorius – vaidmuo*
* Mark Webber – Viljemas
* Catalina Sandino Moreno – Sara
* Michelle Williams – Samanta
* Laura Linney – Džeisė
* Ethan Hawke – Vince
* Daniel Ross – jaunas Vince

## Įdomūs faktai
2006 m. šis filmas buvo pristatytas iš karto dviejuose kino festivaliuose – Venecijos ir Toronto. Kanadoje filmas buvo įtrauktas į naują „Avangardo“ programą – pristatančią režisierius–novatorius, kurie laužo nusistovėjusius kultūrinius ir socialinius stereotipus.
 
## Išnašos